Боская Літургія з каранацыяй мясцовай цудатворнай іконы Найсьвяцейшай Багародзіцы ў Гудагаі будзе праходзіць у той жа час, што і Боская Літургія, якую будзеце служыць у Полацку на завяршэньне вашай штогадовай, агульнанацыянальнай Пілігрымкі. Гэта будуць дзьве ідэнтычныя Еўхарыстычныя цэлебрацыі, нават калі яны будуць служыцца паводле дзьвюх розных традыцыяў: адна – гэтая ў Гудагаі – паводле сьвятой рымскай традыцыі, адноўленай Сьвятым Усяленскім Саборам ІІ Ватыканскім, ды другая – гэтая ў Полацку – паводле сьвятой візантыйскай традыцыі. Нават калі яны будуць праходзіць у двух асобных месцах і будуць служыцца дзьвюма асобнымі групамі вернікаў, гэта будуць дзьве ідэнтычныя Цэлебрацыі, адной адзінай “Сьвятой і Беззаганнай Ахвяры” (Рымскі імшал, 1-ая Еўхарыстычная малітва), зьдзейсьненыя адным адзіным Народам Божым “у еднасьці з усім Касьцёлам” (Там жа), як “крыніца і вяршыня ўсяго хрысьціянскага жыцьця” (Сьвяты Сабор ІІ Ватыканскі, Дагматычная канстытуцыя “Lumen gentium”, 11).